Serinus serinus


Vërzlin

Varietà 

 Serinus serinus serinus 
 Serinus serinus flaviserinus

Descrission 

Ël vërzlin a l'é un cit osel, strèit parent dël canarin. A l'ha un piumagi giaun e verd, con dle righe nèire e brun-e. Ël mas-cc a l'é d'un giaun pì intens e a l'ha lë stòmi bianch e giaun ciàir. La fumela a l'è d'un giaun pì dëstiss e le strissie a tendo pì al brun. A l'é longh 11 cm e a peisa apopré 13 gram. La soa alimentassion a l'é pì che autr faita dë smens, ma a mangia ëdcò fruta e inset. A fa ël nì da mars a agost, e a riess a completé almanch doi nià. Ant ël nì a depon an media 4 euv ëd color ciàir. J'euv as dësboco apress a 14 dì ëd covada. Ël dëspupagi a l'è soagnà da tuti e doi i genitor e a finiss apress 25 dì.

Ambient 
A viv ant ij bòsch duvert (sovens ëd conìfere) e davsin a le coltivassion, ma a l'è cò fàssil trovelo ant ij sènter abità.

Distribussion 
A viv an gran part ëd l'Euròpa e dl'area mediterànea. Com as peul vëdde ant la figura, as dësserno tre diferente region: an verd a son indicà le region ant le quaj ël vërzlin a viv stabilment, an arancion a son indicà le region andova che a viv mach l'istà e an bleu a son indicà le region andova ch'a viv mach l'invern.

Arferiment bibliogràfich e anliure për chi a veul fé dj'arserche pì ancreuse 
 Ël vërzlin ansima a Avibase
 Lista ëd filmà an sël vërzlin

Serinus
Vërzlin